157 Andrew McGregor Rabie het sy skoolopleiding aan die Hoër Jongenskool in die Paarl ontvang. Daarna het hy aan die Universiteit van Kaapstad en Edinburgh (Skotland) studeer en as Tandarts gekwalifiseer. Nadat hy op Bredasdorp en Uniondale gepraktiseer het, het hy hom in Port Elizabeth gevestig. Hier het hy diep spore in die gemeenskap getrap. Hy het baie in rugby belang gestel en was onder meer president van die Park-rugbyklub en die O P Rugby-unie. Hy het hom beywer vir 'n eie hoofkwartier vir die unie en die Boet Erasmus-stadion is onder sy leiding gebou. Die inwyding van die stadion het op 23 April 1960 plaasgevind en die hoofpaviljoen heet die Andrew Rabie-paviljoen. Andrew het ook in die onderwys belangsgestel. Hy was 21 jaar lank lid van Port Elizabeth se skoolraad en het 'n groot rol by die oprigting van 'n nuwe Afrikaansmedium Hoërskool gespeel. Dit is later na hom vernoem en heet die Hoërskool Andrew Rabie. Vir baie jare het hy op die Raad van die Universiteit van Port Elizabeth en van die Universiteit van Wes-Kaapland gedien. Hy was ook aktief in die politiek en 'n lid van die Nasionale Party. Van 1961 tot 1965 was hy die LPR vir Worcester.
193 Bekend as Gys. Hy was 'n kabinetmaker op die destydse SA Spoorweë en Hawens en het lank in die Tafelbaaise hawe gewerk. Hy was later in beheer van die instandhouding van al die stasiegeboue en -eiendom in die Weskaap. In 1956 en 1957 was hy betrokke by die bou van die "nuwe" hawe in Hermanus en hy en Minnie en hul Kinders het in 1957, vir die jaar op Hermanus gewoon. Hy is in 1963 na Bloemfontein verplaas waar hy vroeg in 1964 oorlede is